**ชื่อผลงาน/เรื่องเล่า ;** การเพิ่มการเข้าถึงบริการ RRTTR ในกลุ่ม MSM ด้วยกิจกรรมกีฬา(วอลเลย์บอล)

**คำสำคัญ**

RRTTR ; Reach – Recruit –Test – Treat – Retain

ยุติปัญหาเอดส์และวัณโรคด้วยชุดบริการ RRTTR

**สรุปเรื่องเล่าโดยย่อ**

จากข้อมูลจำนวนผู้ติดเชื้อเอชไอวีรายใหม่ระดับประเทศ ปี 2557- 2559 พบว่าร้อยละ 41 – 45 ของผู้ติดเชื้อเป็นกลุ่มชายที่มีเพศสัมพันธ์กับชาย (MSM) ในการดำเนินงานเพื่อที่จะยุติปัญหาเอดส์และวัณโรค ด้วยชุดบริการ RRTTR นั้น จะต้องทำอย่างต่อเนื่อง จริงจัง และเป็นรูปธรรม โดยบริบทของจังหวัดสมุทรปราการเนื่องจากเป็นจังหวัดที่ติดกับพื้นที่ กรุงเทพมหานคร ชลบุรี กลุ่ม MSM ทั้งในและนอกพื้นที่ จะมีการเคลื่อนย้าย เดินทางไปมาตลอดเวลา ประกอบกับมีโรงงานอุตสาหกรรมและสถานประกอบการ เป็นจำนวนมาก ดังนั้นการที่จะเข้าดำเนินการ RRTTR เพื่อให้เข้าถึงกลุ่มเป้าหมาย จะต้องเข้าใจบริบทของพื้นที่ ซึ่งในพื้นที่จังหวัดสมุทรปราการ กลุ่ม MSM หลัก เป็นกลุ่มที่มีการเล่นกีฬา (วอลเลย์บอล) มาอย่างต่อเนื่อง จึงได้ จัดกิจกรรม RRTTR บูรณาการร่วมกับกิจกรรมของกลุ่ม MSM ในพื้นที่ เพื่อเป็นการกระตุ้นให้กลุ่มเป้าหมาย เริ่มสนใจ และตระหนักถึงเรื่องเอช ไอวี/เอดส์ และสร้างค่านิยมในเรื่องการเข้าถึงบริการ RRTTR ให้เข้าถึงกิจกรรม วิถีชีวิต ของกลุ่ม ว่าการดูแลและการป้องกันเรื่องการติดต่อเชื้อเอชไอวี เป็นเรื่องปกติ ในชีวิตประจำวัน ลดการตีตรา และพัฒนารูปแบบการบูรณาการกับกิจกรรมอื่นๆได้ ซึ่งทางจังหวัดสมุทรปราการได้จัดกิจจกรรม การเข้าถึงการบริการ RRTTR ด้วยกิจกรรมกีฬา (วอลเลย์บอล) ได้รับความสนใจจากกลุ่มเป้าหมายเป็นอย่างดี และพัฒนาให้เกิดกลุ่ม และชมรม ของกลุ่ม MSM ในจังหวัดได้

**ชื่อและที่อยู่ขององค์กร**

คลินิกเอดส์ วัณโรค และโรคติดต่อทางเพศสัมพันธ์

โรงพยาบาลเซ็นทรัล ปาร์ค 4/42 หมู่ 1 ซอยอดุลย์ศาสนการ ถนนบางนาตราด กม.16 ต.บางโฉลง อ.บางพลี จ.สมุทรปรการ 10540, เบอร์โทรศัพท์ 02-3127261-9 ,เบอร์โทรสาร 02-7209735,อีเมลล์ [cphon888@gmail.com](mailto:cphon888@gmail.com)

**สมาชิกทีม**

1.นายธีรพล บุญประกอบ ตำแหน่งนักวิชาการสาธารณสุข (HIV & TB Coordinator)

2.แพทย์หญิงวิล อธิพันธ์อำไพ ตำแหน่งแพทย์

3.นางสาวสุวิล จันทรศัพท์ ตำแหน่งเภสัชกร

4.นาวสาวนฤมล ร่วมคิด ตำแหน่งพยาบาลวิชาชีพ

5.นางสาวสุรัตน์ แก้วจรัส ตำแหน่งนักเทคนิคการแพทย์

6.นางสาวกนกวรรณ เรืองสุขสุด ตำแหน่งนักวิชาการสาธารณสุข

7.นางสาวสุดา มาตรี ตำแหน่งนักวิชาการสาธารณสุข

**เป้าหมาย**

กลุ่มชายที่มีเพศสัมพันธ์กับชาย (MSM) ในพื้นที่จังหวัดสมุทรปราการ

เพื่อให้กลุ่มชายที่มีเพศสัมพันธ์กับชาย (MSM) ในพื้นที่จังหวัดสมุทรปราการ เข้าถึง บริการ RRTTR ได้เพิ่มขึ้น สร้างเป็นเครือข่าย MSM ภายในจังหวัดสมุทรปราการ

วัตถุประสงค์

1.เพื่อเพิ่มการเข้าถึงบริการ (Reach & Recruit) ในกลุ่มชายที่มีเพศสัมพันธ์กับชาย (MSM) ในพื้นที่จังหวัดสมุทรปราการ

2.เพื่อให้ผู้ติดเชื้อเอชวี ได้เข้าสู่กระบวนการตรวจรักษา และรับยาอย่างต่อเนื่อง คงอยู่ในระบบการรักษาและติดตาม ( Test & Treat & Retain)

3.เพื่อให้กลุ่มเป้าหมายรู้และตระหนัก และป้องกันเกี่ยวกับเรื่องการป้องกันการติดเชื้อเอชไอวี และโรคติดต่อทางเพศสัมพันธ์ได้อย่างถูกต้อง

**ที่มาของปัญหา**

เนื่องจากสถิติการติดเชื้อเอชไอวีรายใหม่ในระดับประเทศ พบว่าร้อยละ 41 ของผู้ติดเชื้อเอชไอวีทั้งหมด (สอวพ.:2557) เป็นกลุ่มชายที่มีเพศสัมพันธ์กับชาย (MSM) ซึ่งเป็นกลุ่มที่สูงที่สุดในกลุ่มผู้ติดเชื้อ ฯ ทั้งหมด โรงพยาบาลเซ็นทรัล ปาร์ค อ.บางพลี จ.สมุทรปราการ เป็นโรงพยาบาลที่รับผิดชอบดูแลและให้บริการผู้ป่วยและประชาชนในระบบหลักประกันสุขภาพ ตั้งแต่ปี พ.ศ.2546 จนถึงปัจจุบัน และพบว่าผู้ติดเชื้อผู้ป่วยเอดส์ที่มารับบริการมีกลุ่ม MSM เพิ่มมากขึ้นในพื้นที่ (รวมทั้ง รพ.ภาครัฐ;รพ.บางพลี) ซึ่งในพื้นที่มีสถานประกอบการ โรงงานอุตสาหกรรม สนามบินสุวรณภูมิ ศูนย์การค้า สถานศึกษาหลายแห่ง ทำให้มีจำนวน MSM ที่มาพักอาศัย หรือเคลื่อนย้ายมาทำงาน หรือศึกษาเป็นจำนวนมากพอสมควร ส่งผลให้เกิดการแพร่ระบาด และการติดเชื้อเอชไอวีเพิ่มขึ้น ทางโรงพยาบาลเซ็นทรัล ปาร์ค จึงได้จัดหารูปแบบกิจกรรมที่เป็นที่นิยม และสนใจในกลุ่ม MSM เพื่อให้กลุ่มเป้ามหายเข้าถึงระบบบริการ RRTTR มีการรวมตัวเป็นเครือข่าย ตระหนัก และลดการแพร่และติดเชื้อเอชไอวี ตลอดจนโรคติดต่อทางเพศสัมพันธ์ ให้ลดลงได้

**กิจกรรมการแก้ปัญหา/พัฒนา /การดำเนินงาน**

ดำเนินการโดยจัดกิจกรรมการแข่งขันวอลเล่ย์บอล เพื่อให้กลุ่มเป้าหมาย (MSM) ได้มารวมตัวทำกิจกรรมด้วยกัน แล้วบูรณาการ กระบวนการ RRTTR เข้าในกิจกรรมโดย

1.จัดกิจกรรมการแข่งขันกีฬาวอลเลย์บอล มีการประชาสัมพันธ์เกี่ยวกับกิจกรรมและให้ความรู้เบื้องต้นเกี่ยวกับ HIV & STIs ผ่านสื่อออนไลน์ Facebook กลุ่มชมรมภายในพื้นที่ โรงงานอุตสาหกรรมและสถานประกอบการ สถานการศึกษา เพื่อให้เข้าถึงกลุ่มเป้าหมาย (Reach)

2.ออกหน่วย Mobile ในวันที่ทำกิจกรรม

2.1 มีบริการให้ความรู้เกี่ยวกับ HIV & STIs แจกถุงยางอนามัย และสารหล่อลื่น (Reach) มีการเก็บข้อมูลพฤติกรรมทางสุขภาพ, life style,ทัศนคติ และสิ่งที่มีอิทธิพลต่อพฤติกรรมทางเพศของกลุ่มเป้าหมาย เพื่อนำมาวิเคราะห์ และวางแผนในการดำเนินการต่อไป

2.2 มีการประเมินความเสี่ยง ให้บริการการปรึกษาเพื่อตรวจหาการติดเชื้อเอชไอวี(Recruit)

2.3 มีการตรวจหาการติดเชื้อเอชไอวี แบบทราบผลในวันเดียว (SDR);( Test)

3.มีการส่งต่อผู้ติดเชื้อเอชไอวีเพื่อเข้าสู่ระบบการรักษา และติดตามอย่างต่อเนื่อง (Treat & Retain)

4.สร้างเป็นเครือข่าย ชมรม ในพื้นที่ เชื่อมโยงกับสถานบริการ โรงพยาบาล NGO ในพื้นที่

และมีการติดตามอย่างต่อเนื่อง

**ผลการดำเนินงาน/การเปลี่ยนแปลงที่เกิดขึ้น**



\*\*เพิ่มเติม\*\* จากตารางข้อมูล ในวันที่ดำเนินการทำกิจกรรม/ออก Mobile

ปี 2557 จำนวน Reach (336 คน) เป็นรายใหม่ทุกราย (VCT รายใหม่)

ปี 2558 จำนวน Reach (381 ราย) เป็นรายใหม่ (214 ราย) เป็น VCT รายเก่าของปี 2557 (167 ราย)

VCT รายใหม่คิดเป็นร้อยละ 50.17

**ประโยชน์ที่ได้รับ**

1.สามารถเพิ่มการเข้าถึงบริการตรวจหาการติดเชื้อเอชไอวี และกระบวนการรักษาด้วยระบบ RRTTR ในกลุ่มประชากรเป้าหมาย (MSM)

2.ได้ทราบถึงทัศนคติ ค่านิยม Life style และปัจจัยที่มีผลการการแพร่ระบาดของการติดเชื้อเอชไอวี ในกลุ่ม MSM,แนวคิดของกลุ่มเป้าหมาย เกี่ยวกับค่านิยมและพฤติกรรมทางเพศ ของกลุ่มเป้าหมายเพื่อนำมาใช้วิเคราะห์และวางแผนในการแก้ไข และลดปัญหาการติดเชื้อเอชไอวีต่อไป

3.สร้างค่านิยม และวัฒนธรรม ในการดำเนินการให้สอดคล้องกับวิถีชีวิตของกลุ่มเป้าหมาย (MSM) ในเรื่องเพสให้ถูกต้องและปลอดภัย และสร้างชมรมเครือข่าย MSM ในสมุทรปราการ เพื่อให้กลุ่มเป้าหมายมีช่องทางที่สะดวกเพิ่มมากขึ้นในการเข้าถึงบริการทางด้านสาธารณสุข

**บทเรียนที่ได้จากการทำงาน**

1.วิถีชีวิต และพฤติกรรมทางเพศ ในกลุ่ม (MSM) มีรูปแบบ และปัจจัยที่ส่งผลต่อการติดเชื้อเอชไอวีค่อนข้างยุ่งยากและซับซ้อน ในแต่ละพื้นที่จะมีรูปแบบและบริบทต่างกัน บางอย่างมีความสำคัญมากกว่าการติดเชื้อเอชไอวีของกลุ่มเป้าหมาย ดังนั้นคนทำงานทางด้านสาธารณสุขต้องเข้าใจบริบท และปัญหาของพื้นที่อย่างแท้จริงถึงจะสามารถเข้าไปดำเนินการเพื่อลดการติดเชื้อเอชไอวีในกลุ่มนี้ได้

2.ในการดำเนินการป้องกันการติดเชื้อเอชไอวีในกลุ่ม MSM จะต้องมีศึกษาข้อมูล และการเตรียมงานให้รอบคอบ เพราะถ้าเรื่องข้อมูลไม่เป็นความลับ ระบบการบริการที่ไม่ดีหรือไม่ประทับใจ จะทำให้กลุ่มหรือเครือข่าย MSM อาจจะไม่ให้ความร่วมมมือที่ดีในกิจกรรมอื่นๆ อีกได้

**แนวทางการพัฒนาในอนาคต**

1.จัดทำกิจกรรมต่อไปทุกๆปี เพื่อให้กลุ่มเป้ามหมายคิดว่า การมีกิจกรรมต่างๆ ที่บูรณาการกับเรื่อง RRTTR เป็น Normal Life จะได้เพิ่มการเข้าถึงบริการทางด้านสาธารณสุข และเครือข่ายภายในพื่นที่จังหวัดสมุทรปราการได้มากยิ่งขึ่น

2.เพิ่มกิจกรรมหรือรูปแบบที่เป็นที่สนใจ หรือเป็นแหล่งรวมตัวของกลุ่มเป้าหมาย แล้วบูรณาการเรื่อง RRTTR เข้าสู่กิจกรรมหรือวิถีชีวิตดังกล่าว เช่น โรงงาน โรงเรียน เวทีหมอลำ ห้างสรรพสินค้า เพื่อให้ครบคลุมกลุ่มเป้าหมายทุกช่วงอายุ

**การติดต่อกับทีมงาน**

นายธีรพล บุญประกอบ

คลินิกเอดส์ วัณโรค และโรคติดต่อทางเพศสัมพันธ์ โรงพยาบาลเซ็นทรัล ปาร์ค

เบอร์โทรศัพท์ 02-3127261-9 ต่อ 220 เบอร์โทรศัพท์เคลื่อนที่ 0823330089

อีเมลล์ cphon888@gmail.com